Diari Oficial de la Generalitat Valenciana


Sumari del DOGV 9330, del 03-05-2022 (2022/3661)

Extracte de la Resolució del 21 d'abril de 2022 del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris i les ajudes a les activitats d'informació i promoció portades a terme per grups de persones productores en el mercat interior, inclosos en el Programa de desenvolupament rural de la Comunitat Valenciana 2014-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3661


Data del document
:   21-04-2022

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució del 21 d'abril de 2022 del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris i les ajudes a les activitats d'informació i promoció portades a terme per grups de persones productores en el mercat interior, inclosos en el Programa de desenvolupament rural de la Comunitat Valenciana 2014-2020. [2022/3661]  
BDNS (identif.): 623610.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/623610  
  
Primer. Persones beneficiàries  
1. Podran ser beneficiàries de les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris incloses en el Programa de desenvolupament Rural de la Comunitat Valenciana 2014-2020 les persones agricultores i agrupacions de persones agricultores que participen per primera vegada en algun dels règims de qualitat diferenciada dels productes agroalimentaris definits en el punt 3.1 de la base segona de l'annex I de l'Ordre 21/2017, de 25 de juliol, recollits en el PDR CV 2014-2020.  
2. Només podran ser beneficiàries de les ajudes indicades en el punt anterior les persones agricultores actives (en els termes definits en el Reglament (UE) núm. 1307/2013).  
3. Podran ser beneficiaris de les ajudes a les activitats d'informació i promoció dutes a terme per grups de persones productores en el mercat interior incloses en el Programa de desenvolupament rural de la Comunitat Valenciana 2014-2020 els grups de persones productores que duguen a terme activitats d'informació i promoció en el mercat interior d'algun dels programes de qualitat diferenciada agroalimentària de la Comunitat valenciana definits en el punt 2.1 de la base tercera, de l'annex II de l'Ordre 21/2017, de 25 de juliol, i recollits en el PDR CV 2014-2020.  
  
Segon. Objecte  
1. L'objecte de les ajudes previstes en aquest extracte és el foment de la producció i comercialització de productes agroalimentaris de validesa diferenciada a través del suport a:  
a) La participació per primera vegada de persones agricultores i agrupacions de persones agricultores en programes relatius a la qualitat diferenciada inclosos en el Programa de desenvolupament rural de la Comunitat Valenciana 2014-2020.  
b) Les activitats d'informació i promoció realitzades per grups de persones productores en el mercat interior inclosos en el Programa de desenvolupament rural de la Comunitat València 2014-2020.  
  
Tercer. Bases reguladores  
Ordre 21/2017, de 25 de juliol, de la Conselleria d'agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat valenciana 2014-2020.  
  
Quart. Quantia  
Import conjunt: 731.726,50 euros. D'aquesta quantitat, es destinaran:  
a) A les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris: 46.288,33 euros.  
b) A les ajudes a les activitats d'informació i promoció dutes a terme per grups de persones productores en el mercat interior: 685.438,17 euros.  
En cas que l'import total corresponent a les sol·licituds aprovades en alguna de les dues línies d'ajuda fora inferior al pressupost assignat a aquesta, la quantitat sobrant podrà destinar-se a atendre les sol·licituds de l'altra línia d'ajudes.  
Aquests imports podran incrementar-se a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019).  
  
  
Cinqué. Termini de presentació de les sol·licituds  
El termini de presentació de sol·licituds d'ajuda serà d'un mes i s'iniciarà l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 21 d'abril de 2022.- El director de l'Agència Valenciana de Foment i Garantia Agrària: Rogelio Llanes Ribas.